
Okresný súd Stará Ľubovňa 2Ps/26/2024 8524201215 30. 01. 2025 Mgr. Danka Majdáková ECLI:SK:OSSL:2025:8524201215.3
ROZSUDOK V MENE SLOVENSKEJ REPUBLIKY Okresný súd v Starej Ľubovni sudkyňou Mgr. Dankou Majdákovou v statusovej veci osoby pozbavenej spôsobilosti na právne úkony: A. B., nar. XX.XX.XXXX, trvale bytom C. D. XX, XXX XX C., zastúpená: 1/ opatrovníkom: Domov sociálnych služieb v Legnave, 065 49 Legnava č. 72, 2/ procesným opatrovníkom: E. F. G., vyššia súdna úradníčka Okresného súdu Stará Ľubovňa, o návrhu opatrovníka na schválenie právneho úkonu, takto rozhodol: I. Súd s ch v a ľ u j e právny úkon opatrovníka Domova sociálnych služieb v Legnave, Legnava 72, 065 46 Legnava, IČO: 00691780 zrealizovaný v mene osoby obmedzenej spôsobilosti na právne úkony, A. B., rod. B., nar. XX.XX.XXXX, spočívajúci v podpise Kúpnej zmluvy o prevode vlastníctva pozemkov podpísanej dňa 04.10.2024 v Starej Ľubovni, ktorou osoba obmedzená spôsobilosti na právne úkony, A. B., ako predávajúca odpredáva nehnuteľností patriace do jej výlučného vlastníctva evidované na LV č. XXX, okres Kežmarok, obec H., katastrálne územie H., a to: - parcela registra „C“ č. 325 o výmere 693 m2, zastavaná plocha a nádvorie - parcela registra „C“ č. 326 o výmere 695 m2, záhrada Kupujúcemu E. I., nar. XX.XX.XXXX za kúpnu cenu 32 000 eur s tým, že suma 3000 eur bude vyplatená na účet realitnej kancelárie a suma 29 000 eur na účet predávajúcej. II. Súd u k l a d á opatrovníkovi, Domovu sociálnych služieb v Legnave, aby do 30 dní od nadobudnutia právoplatnosti tohto rozhodnutia v zmysle uvedenej Kúpnej zmluvy o prevode vlastníctva pozemkov doručil súdu výpisy z účtu vedený vo J. F.. číslo účtu: I. XXXX XXXX XXXX XXXX XXXX, ktorého majiteľkou je A. B., ktorým preukáže pripísanie kúpnej ceny 29 000 eur. III. Žiaden z účastníkov
nemá
nárok
na náhradu trov konania.
odôvodnenie: 1. Uvedený rozsudok neobsahuje odôvodnenie v zmysle § 221 písm. a/ zákona č. 160/2015 Z.z. Civilný sporový poriadok (ďalej len C.s.p.), za použitia § 2 ods. 1 zákona č. 161/2015 Z.z. Civilný mimosporový poriadok (ďalej len C.m.p.) keďže po vyhlásení rozsudku na pojednávaní dňa 30.01.2025 sa všetci účastníci konania vzdali odvolania, čo potvrdili svojim podpisom do zápisnice. Poučenie: Proti tomuto rozsudku je prípustné odvolanie (§ 355 ods. 1 C.s.p.). Odvolanie môže podať účastník , v ktorého neprospech bolo rozhodnutie vydané (§ 359 C.s.p.).
Prokurátor môže podať odvolanie, ak sa konanie začalo jeho žalobou alebo ak do konania vstúpil (§ 361 ods. 1 C.s.p.). Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 362 ods. 1 C.s.p.). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 C.s.p.). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§ 364 C.s.p.). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. (§ 62 ods. 1,2 C.m.p.) V odvolacom konaní možno uvádzať nové skutkové tvrdenia a predkladať nové dôkazné návrhy. (§ 63 C.m.p.) Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Účastníci konania sa vzdali odvolania voči všetkým výrokom tohto rozsudku.

